Tere AS
Tere AS (endine Tallinna Piimatööstus) on Eesti piimatööstusettevõte, mille peamised tegevusalad on toorpiima kokkuost ning piimatoodete tootmine ja müük. Tere tootmisüksused asuvad Viljandis ja Põlvas. Ettevõttel oli 2011. aastal üle 615 töötaja, 2014. aastal 427 töötajat, 2018. aasta seisuga üle 420 töötajat. Tere töötleb 400 tonni toorpiima päevas.[viide?] Ettevõte loeb oma sihtturgudeks Eestit, Lätit, Leedut, Skandinaavia maid ja Venemaad. Tere tütarettevõtete hulka kuuluvad Meieri Transport ja AS Kohuke, mis toodab glasuurkohukesi kaubamärkide Black Mama, Kohuke ja K kohuke all. Tere AS kuulus kunagi Oliver Kruuda kontrollitavale valdusettevõttele Luterma (endine Kalev).[viide?] 2014. aastal oli käive 86,5 mln eurot ja kasum 3,2 mln eurot.